Andreas Warhola
Andreas Warhola (Anglice Andrew Warhol, natus 6 Augusti 1928, mortuus die 22 Februarii 1987), qui cognomine Andy notus est, fuit unus ex ducibus motus artis oculorum "ars pop" appellati. Cursu inlustrator commercii feliciter constituto, ille factus est artifex clarus atque aliquando controversus. Sua opera coniunctiones inter "expressionem" artificiosam, culturam celebritatis, et artem mercatoriam exploraverunt. Pater anno 1914, mater anno 1921 in Civitates Foederatas immigraverunt, cives antea Imperii Austrohungarici, ex ea regione quae hodie Slovacia appellatur oriundae. Pittsburgi in urbe natus, Andreas Warhola alumnus fuit Instituti Technologici Carnegie eiusdem urbis. Laboravit in multis mediis, inter quae pictura, sculptura, cinema, et musica. Interview Magazine condidit, et multos libros conscripsit, inter quos The Philosophy of Andy Warhol et Popism: The Warhol Sixties. Ille fuit inlustris vir gay qui aperte sic vivebat ante motum liberationis gay. Eius officina (Anglice The Factory appellata) erat locus celeberrima, ubi egregii homines altissimi mentis, drag queens, scriptores ludorum scaenicorum, homines viarii Bohemiani, famosi ex Hollywood, et patroni divites inter se congrediebantur. Excogitavit dictum "quindecim minuta famae," latissime agnitum. Maximum pretium pro pictura Warholae solutum est $100 000 000, pro tabula 1963 Eight Elvises inscripto. Hoc negotium privatum nuntiatum est in commentario in diario The Economist anno 2009 vulgato, qui Warholam "vervicem mercatus artis" appellavit. Hoc est pretium quod solum Pollock, Picasso, van Gogh, Renoir, Klimt, et de Kooning adsecuti sunt. Warhola Novi Eboraci in urbe mortuus est die 22 Februarii 1987. Tabulae eius notissimae sunt pressiones superpictae hominum illustrium (ut puta Elvis Presley, Goethe, Mao Zedong et Marilyn Monroe). Warhola fuit res multarum exhibitionum retro, librorum, et pellicularum tam principalium quam documentariarum. Pittsburgo in urbe Pennsilvaniae, ubi natus est, The Andy Warhol Museum eius vitam et opera celebrat. Alterum museum, nominibus WarholCity et The Andy Warhol Museum of Modern Art, Medzilaborce in urbe Slovaciae conditum est.